Document ID: /roh_data/filtered/fineweb-2-filterrobots_roh.jsonl.gz/2437

- Il president american refusa in cumpromiss en connex cun il status dad immigrants illegals.
- Ils republicans stoppian rinforzar las leschas per pussibilitar ch'ils guardia cunfins possian far lur lavur endretg.
- Donald Trump smanetscha als Mexicans da metter fin ad a la cunvegna da NAFTA.
Il president american Donald Trump ha refusà in cumpromiss cun ils democrats. en connex cun il status dals immigrants.
Las guardias da cunfin al cunfin cun il Mexico na possian betg far lavur endretg pervi da leschas che giajan enavos sin ils democrats. Perquai stoppian ils republicans uss schliar il problem e rinforzar las leschas – argumentescha il president.
Dispita enturn il status dals «dreamers»
La dispita stat en connex cun ils 1,8 milliuns «dreamers», vul dir persunas ch'èn emigradas d'uffant en ils Stadis Unids. Pervia d'ina lescha da l'anteriur president Barack Obama èn quels protegids dad in'expulsiun.
Trump vul era proteger els. Dentant pretenda el da bajegiar in mir sin il cunfin cun il Mexico.
«Els rian davart nossas leschas»
Plinavant ha Trump era crititgà ils Mexicans via Twitter e smanatschà da metter ina fin a la cunvegna da NAFTA.
Mexico na fetschia fitg pauc, sche betg perfin nagut per evitar ch'ils Mexicans emigreschian sur il cunfin dal sid. Ils Mexicans rian sur da las leschas d'emigraziun. Ils Mexicans stoppian franar il aut dumber d'emmigrants ed l'abus da drogas, uschiglio veglia el ad abolir la cunvegna da NAFTA.
RR novitads 10:00